《过雅宜别业》
明代·胡涍

不见王摩诘，犹馀华子冈。隔河山杳霭，断树水微茫。

有子开松径，留宾正夕阳。渔舟投暝合，杯外即沧浪。

作者简介：（1534—1579）明常州府无锡人，字原荆，号莲渠。嘉靖四十四年进士。历知永丰、安福二县，擢御史。神宗即位，任用冯保，涍上疏言之，遭保忌恨。后因灾异论奏，用语失妥，被斥为民。有《采真堂集》。